พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏลำปางพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๑๐ สิงหาคมพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏลำปางอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติมหาวิทยาลัยราชภัฏ พ.ศ. ๒๕๔๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏลำปาง พ.ศ. ๒๕๕๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒]ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยราชภัฏลำปางดังต่อไปนี้(๑) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิตใช้อักษรย่อ บช.บ.(๒) สาขาวิชาครุศาสตร์ มีปริญญาสามชั้น คือ(ก) เอก เรียกว่า ครุศาสตรดุษฎีบัณฑิต ใช้อักษรย่อ ค.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ครุศาสตรมหาบัณฑิต ใช้อักษรย่อ ค.ม.(ค) ตรี เรียกว่า ครุศาสตรบัณฑิต ใช้อักษรย่อ ค.บ.(๓) สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิต ใช้อักษรย่อ ทล.บ.(๔) สาขาวิชานิติศาสตร์ มีปริญญาสามชั้น คือ(ก) เอก เรียกว่า นิติศาสตรดุษฎีบัณฑิต ใช้อักษรย่อ น.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า นิติศาสตรมหาบัณฑิต ใช้อักษรย่อ น.ม.(ค) ตรี เรียกว่า นิติศาสตรบัณฑิต ใช้อักษรย่อ น.บ.(๕) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๖) สาขาวิชารัฐประศาสนศาสตร์ มีปริญญาสามชั้น คือ(ก) เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค) ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๗) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๘) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ครุยวิทยฐานะของมหาวิทยาลัยราชภัฏลำปาง มีสามชั้น ดังต่อไปนี้(๑)ครุยดุษฎีบัณฑิต เป็นเสื้อคลุมทำด้วยผ้าหรือแพรสีดำผ่าอกตลอดยาวเหนือข้อเท้าพอประมาณ แขนเสื้อกว้างและยาวตกข้อมือ ปลายแขนปล่อยมีสำรดรอบขอบ สำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสักหลาดสีน้ำเงิน กว้าง ๑๐ เซนติเมตรมีแถบสีแดงเลือดหมู แถบสีเขียว และแถบสีทอง กว้างแถบละ ๐.๕ เซนติเมตรที่ริมทั้งสองข้าง ถัดมาเป็นแถบสีประจำสาขาวิชา กว้าง ๒ เซนติเมตร ทาบทั้งสองข้างและถัดมาอีกเป็นแถบสีทอง กว้าง ๐.๕ เซนติเมตร ทาบทั้งสองข้างและมีตราสัญลักษณ์มหาวิทยาลัยทำด้วยโลหะดุนนูนสีเงิน สูง ๕ เซนติเมตรติดบนสำรดรอบขอบด้านหน้าอกทั้งสองข้าง(ข)สำรดต้นแขน พื้นสำรดทำด้วยผ้าสักหลาดสีน้ำเงิน กว้าง ๑๓ เซนติเมตรมีแถบสีแดงเลือดหมู แถบสีเขียว และแถบสีทอง กว้างแถบละ ๐.๕ เซนติเมตรที่ริมทั้งสองข้าง ตอนกลางสำรดต้นแขนมีแถบสีประจำสาขาวิชา กว้าง ๒ เซนติเมตร จำนวน๓ แถบ ทาบห่างจากแถบสีทอง ข้างละ ๑ เซนติเมตร ระยะห่างระหว่างแถบสีประจำสาขาวิชา ๑เซนติเมตร(ค)สำรดปลายแขน พื้นสำรดทำด้วยผ้าสักหลาดสีน้ำเงิน กว้าง ๑๐ เซนติเมตรมีแถบสีแดงเลือดหมู แถบสีเขียว และแถบสีทอง กว้างแถบละ ๐.๕ เซนติเมตรที่ริมทั้งสองข้าง ถัดมาเป็นแถบสีประจำสาขาวิชา กว้าง ๒ เซนติเมตร ทาบทั้งสองข้างและถัดมาอีกเป็นแถบสีทอง กว้าง ๐.๕ เซนติเมตร ทาบทั้งสองข้าง(๒)ครุยมหาบัณฑิต เช่นเดียวกับครุยดุษฎีบัณฑิต เว้นแต่มีสำรดต้นแขน กว้าง ๑๐เซนติเมตร ตอนกลางสำรดต้นแขนมีแถบสีประจำสาขาวิชา กว้าง ๒ เซนติเมตร จำนวน ๒ แถบระยะห่างระหว่างแถบสีประจำสาขาวิชา ๑ เซนติเมตร(๓)ครุยบัณฑิต เช่นเดียวกับครุยมหาบัณฑิต เว้นแต่มีสำรดต้นแขน กว้าง ๗ เซนติเมตรตอนกลางสำรดต้นแขนมีแถบสีประจำสาขาวิชา กว้าง ๒ เซนติเมตร จำนวน ๑ แถบมาตรา ๕เข็มวิทยฐานะของมหาวิทยาลัยราชภัฏลำปางมีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนลงยา สูง ๕ เซนติเมตรมาตรา ๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย และผู้บริหารของมหาวิทยาลัยราชภัฏลำปาง มีดังต่อไปนี้(๑)นายกสภามหาวิทยาลัย ครุยเป็นเสื้อคลุมทำด้วยผ้าซาตินสีดำผ่าอกตลอดยาวเหนือข้อเท้าพอประมาณ แขนเสื้อกว้างและยาวตกข้อมือ ปลายแขนปล่อยมีสำรดรอบขอบ สำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสักหลาดสีน้ำเงิน กว้าง ๑๐ เซนติเมตรมีแถบสีแดงเลือดหมู แถบสีเขียว และแถบสีทอง กว้างแถบละ ๑ เซนติเมตรที่ริมทั้งสองข้าง(ข)สำรดต้นแขน พื้นสำรดทำด้วยผ้าสักหลาดสีน้ำเงิน กว้าง ๑๗ เซนติเมตรมีแถบสีแดงเลือดหมู แถบสีเขียว และแถบสีทอง กว้างแถบละ ๑ เซนติเมตรที่ริมทั้งสองข้าง ตอนกลางสำรดต้นแขนมีแถบสีทอง กว้าง ๑ เซนติเมตร จำนวน ๓ แถบทาบห่างจากแถบสีทองข้างละ ๒ เซนติเมตร มีระยะห่างระหว่างแถบ ๒ เซนติเมตร(ค)สำรดปลายแขน พื้นสำรดทำด้วยผ้าสักหลาดสีน้ำเงิน กว้าง ๑๐ เซนติเมตรมีแถบสีแดงเลือดหมู แถบสีเขียว และแถบสีทอง กว้างแถบละ ๑ เซนติเมตร ที่ริมทั้งสองข้างให้มีสายสร้อยประกอบครุยประจำตำแหน่งนายกสภามหาวิทยาลัยทำด้วยโลหะสีทองประกอบด้วยตราสัญลักษณ์มหาวิทยาลัยทำด้วยโลหะสีทอง สูง ๒.๕เซนติเมตร กึ่งกลางสายสร้อยมีตราสัญลักษณ์มหาวิทยาลัยทำด้วยโลหะดุนนูนสีทอง สูง ๕เซนติเมตร ประดับระหว่างไหล่ทั้งสองข้าง(๒)กรรมการสภามหาวิทยาลัย เช่นเดียวกับนายกสภามหาวิทยาลัย แต่ไม่มีสายสร้อยประดับและมีตราสัญลักษณ์มหาวิทยาลัยทำด้วยโลหะดุนนูนสีทอง สูง ๕ เซนติเมตรติดบนสำรดรอบขอบด้านหน้าอกทั้งสองข้าง(๓)อธิการบดี เช่นเดียวกับกรรมการสภามหาวิทยาลัย เว้นแต่ครุยทำด้วยผ้าซาตินสีเทา มีสายสร้อยทำด้วยโลหะสีทองประกอบด้วยตราสัญลักษณ์มหาวิทยาลัยทำด้วยโลหะสีทอง สูง ๒.๕ เซนติเมตรกึ่งกลางสายสร้อยมีตราสัญลักษณ์มหาวิทยาลัยทำด้วยโลหะดุนนูนสีทอง สูง ๕ เซนติเมตรประดับระหว่างไหล่ทั้งสองข้าง(๔)รองอธิการบดี ผู้ช่วยอธิการบดี ผู้อำนวยการสำนักงานอธิการบดีผู้อำนวยการสำนักงานวิทยาเขต คณบดี รองคณบดีหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะและรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะเช่นเดียวกับอธิการบดี แต่ไม่มีสายสร้อยประดับ และมีตราสัญลักษณ์มหาวิทยาลัยทำด้วยโลหะดุนนูนสีทองสูง ๕ เซนติเมตร ติดบนสำรดรอบขอบด้านหน้าอกทั้งสองข้างมาตรา ๗[๓]สีประจำสาขาวิชา มีดังต่อไปนี้(๑) สาขาวิชาการบัญชี สีฟ้า(๒) สาขาวิชาครุศาสตร์ สีม่วง(๓) สาขาวิชาเทคโนโลยี สีแดงเลือดหมู(๔) สาขาวิชานิติศาสตร์ สีขาว(๕) สาขาวิชาบริหารธุรกิจ สีชมพู(๖) สาขาวิชารัฐประศาสนศาสตร์ สีเทา(๗) สาขาวิชาวิทยาศาสตร์ สีเหลือง(๘) สาขาวิชาศิลปศาสตร์ สีแสดมาตรา ๘ให้มหาวิทยาลัยราชภัฏลำปางจัดทำครุยวิทยฐานะ เข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยราชภัฏ พ.ศ. ๒๕๔๗ประกอบกับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร และการกำหนดลักษณะ ชนิด ประเภทและส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏลำปาง (ฉบับที่ ๒) พ.ศ. ๒๕๕๘[๔]มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยราชภัฏลำปางได้เปิดสอนสาขาวิชาเทคโนโลยีเพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชารวมทั้งสีประจำสาขาวิชาสำหรับสาขาวิชาดังกล่าว จึงจำเป็นต้องตราพระราชกฤษฎีกานี้ปริญสินีย์/ผู้จัดทำ๑๑ เมษายน ๒๕๕๔คุณากร/ผู้ตรวจวริญา/เพิ่มเติมปัญญา/ตรวจ๘ มิถุนายน ๒๕๕๘[๑] ราชกิจจานุเบกษาเล่ม ๑๒๖/ตอนที่ ๕๙ ก/หน้า ๗/๒๖ สิงหาคม ๒๕๕๒[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏลำปาง (ฉบับที่ ๒) พ.ศ. ๒๕๕๘[๓] มาตรา ๗แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยราชภัฏลำปาง(ฉบับที่ ๒) พ.ศ. ๒๕๕๘[๔] ราชกิจจานุเบกษาเล่ม ๑๓๒/ตอนที่ ๔๓ ก/หน้า ๓๕/๒๑ พฤษภาคม ๒๕๕๘